Trenos

Trenos var i det antikke Hellas en sørge- eller klagesang som ble fremført ved likskue eller begravelse. 

Sangene fremkommer i Homers dikt over hellenerne og trojanerne. Senere ble trenos utviklet til en litterær, poetisk sjanger og flere diktere, blant andre Pindar og Simonides fra Keos ble kjent for disse.

Den polske komponisten Krzysztof Penderecki viet i 1960 komposisjonen Threnos for 52 strengeinstrumenter til ofrene etter atombomben over Hiroshima. 

Den tilsvarende romerske form var naenia.

Litteratur fra antikkens Hellas